Ikt. szám: JSZI/42/2024



***A BUDAPESTI GAZDASÁGI EGYETEM***

***KOLLÉGIUMI SZABÁLYZATA***

**BUDAPEST, 2024.**

*(Hatályos: 2024. február 01. napjától)*

**MÓDOSÍTÁSOK NYILVÁNTARTÁSA**

|  |  |  |  |
| --- | --- | --- | --- |
| **Kiadás** **dátuma** | **Hatálybalépés dátuma** | **Verzió szám** | **Változás rövid leírása** |
| 2024.01.26. | 2024.02.01. | 1.0. | Első kiadás [Szenátus 2023/2024. tanévi (I. 26.) 39. számú határozata] |
|  |  |  |  |

Tartalomjegyzék

[I. rész 4](#_Toc155696931)

[Általános rendelkezések 4](#_Toc155696932)

[1. A szabályzat célja 4](#_Toc155696933)

[2. A szabályzat hatálya 4](#_Toc155696937)

[3. A szakkollégiumok 5](#_Toc155696938)

[4. Jogszabályi háttér 5](#_Toc155696939)

[5. Értelmező rendelkezések 5](#_Toc155696940)

[6. A kollégiumok vezetői 6](#_Toc155696941)

[II. rész 8](#_Toc155696959)

[A kollégiumok szervezeti felépítése, irányítása és működése 8](#_Toc155696960)

[7. Kollégiumi Felvételi Bizottság (KFB) 8](#_Toc155696961)

[8. Egyetemi Kollégiumi Bizottság (EKOB) 8](#_Toc155696962)

[9. Kollégiumi Bizottság (továbbiakban: KOB) 8](#_Toc155696963)

[10. Lakógyűlés 9](#_Toc155696964)

[III. rész 10](#_Toc155696965)

[A kollégiumi elhelyezés szabályai 10](#_Toc155696966)

[11. Kollégiumi elhelyezés 10](#_Toc155696967)

[12. A kollégiumi jogviszonnyal összefüggő szabályok 10](#_Toc155696968)

[13. A kollégiumi jogviszonnyal rendelkező hallgató jogai és kötelezettségei 11](#_Toc155696970)

[IV. rész 12](#_Toc155696971)

[Záró rendelkezések 12](#_Toc155696972)

[14. Hatálybalépés és vegyes rendelkezések 12](#_Toc155696973)

[1. számú melléklet 14](#_Toc155696974)

[A Kollégiumi Bizottság tagjainak választására vonatkozó szabályok, eljárási rend 14](#_Toc155696975)

A Budapesti Gazdasági Egyetem (a továbbiakban: Egyetem vagy BGE) a Szervezeti és Működési Rend 71. § (3) bekezdésében foglalt felhatalmazás alapján a kollégiumi felvétel, valamint az Egyetem kollégiumainak szervezeti és működési rendjét a következők szerint határozza meg.

1. **rész**

# Általános rendelkezések

## A szabályzat célja

* 1. A szabályzat célja, hogy a BGE Egyetemi Kollégium és a hallgatók lakhatási feltételeit biztosító tagkollégiumainak szervezetét és működési rendjét szabályozza.
  2. A kollégium működtetésének célja:

1. lakhatás biztosítása a kollégiumi jogviszonnyal rendelkező hallgatók számára,
2. a jogszabályban előírt működési feltételeket biztosítása,
3. a hallgatók tanulmányai zavartalan folytatásának elősegítése,
4. keret biztosítása a művelődés, a szabadidő tartalmas eltöltése, valamint a testedzés és

az egészséges életmódra történő nevelés számára,

1. a hallgatók tehetséggondozására, kompetenciáik fejlesztésére lehetőség biztosítása.

## A szabályzat hatálya

* 1. A szabályzat személyi hatálya kiterjed:

1. az Egyetemmel hallgatói jogviszonyban álló személyekre,
2. az Egyetemmel kollégiumi jogviszonyban álló személyekre,
3. a kollégiumban különböző jogcímeken tartósan, vagy ideiglenesen tartózkodó személyekre,
4. a kollégiumban tartózkodó oktatókra és a kollégiumban foglalkoztatott munkavállalókra,
5. a kollégiumban ideiglenes tartózkodó minden egyéb személyre (pl. vendégek).
   1. A szabályzat tárgyi hatálya kiterjed:
6. a kollégiumi jogviszony keretében igénybe vehető kollégiumi férőhely meghatározására;
7. a kollégiumi felvétel eljárásrendjére;
8. a kollégiumi tagsági jogviszonyból eredő jogokra és kötelezettségekre;
9. a kollégium jogviszony megszűnésének eljárásrendjére;
10. a kollégiumi férőhelyet egyéb jogviszony alapján igénybe vevő személyek jogaira és kötelezettségeire, valamint az igénybevétel rendjére;
11. a kollégium működési rendjére.
    1. A szabályzat területi hatálya az Egyetem tulajdonában vagy használatábanlévő kollégiumi épületekre (tagkollégiumokra) terjed ki:
    2. Bagolyvár Kollégium (1148 Budapest, Bagolyvár utca 6-10.),
    3. Lengyel Gyula Kollégium (1113 Budapest, Laufenauer utca 1-7.),
    4. Mátyásföld Kollégium (1165 Budapest, Diósy Lajos utca 22-24.).

## A szakkollégiumok

* 1. Az egyes szakkollégiumok szervezeti és működési rendjét, a tagsági jogviszony keletkezésének és megszűnésének szabályait, az egyes szakkollégiumok feladatait, céljait alapszabályuk, illetve szervezeti és működési szabályzatuk tartalmazza.

## Jogszabályi háttér

* 1. A jelen szabályzatot az alábbi jogszabályokkal összhangban kell értelmezni:
* a nemzeti felsőoktatásról szóló 2011. évi CCIV. törvény („Nftv.”)
* a nemzeti felsőoktatásról szóló 2011. évi CCIV. törvény, valamint a felsőoktatásban részt vevő hallgatók juttatásairól és az általuk fizetendő egyes térítésekről szóló 51/2007. (III. 26.) Korm. rendeletben („Kormányrendelet”);
* a nemzeti felsőoktatásról szóló 2011. évi CCIV. törvény egyes rendelkezéseinek végrehajtásáról szóló 87/2015. (IV. 9.) Korm. rendelet („Nftv. vhr.”).

## Értelmező rendelkezések

* 1. E szabályzat alkalmazásában:

1. *Egyetemi Kollégium:* az Egyetem nappali munkarendű, rászoruló hallgatói lakhatási és tanulási feltételeinek biztosítását koordináló szervezeti egysége.
2. *Egyetemi kollégiumvezető*: a tagkollégiumok működését koordináló, irányító és a kollégiumok egységes szemléletű működtetéséért felelős vezető.
3. *Férőhely:* a kollégiumi jogviszonyra tekintettel rendelkezésre álló és elosztásra kerülő férőhelyek száma.
4. *Hallgató:* az a természetes személy, akivel az Egyetem a beiratkozással hallgatói jogviszonyt létesít.
5. *Kollégista*: az a hallgató, aki felvételt nyert az Egyetem valamely tagkollégiumába.
6. *Kollégiumi bentlakási feltételek:* a kollégiumi jogviszonnyal összefüggő hallgatói jogok és kötelezettségek, valamint a kollégiumi díjért igénybe vehető alapszolgáltatások összessége.
7. *Kollégiumi jogviszony:* határozott időre, a kollégiumi felvételi határozat alapján létrejött jogviszony.
8. *Kollégiumvezető*: Egy adott kollégiumi épületet (tagkollégiumot) irányító és a működéséért felelős vezető.
9. *Tagkollégium*: egy adott kollégiumi épület és szervezeti egység, ami a jelen szabályzatban meghatározott kollégiumi szolgáltatásokat nyújtja.
10. *Vendég*: a kollégista által vendégként fogadott harmadik személy.
    1. A jelen szabályzatban használt további fogalmakra a BGE Hallgatói Követelményrendszerének (jelen szabályzat alkalmazásában a továbbiakban: HKR) Értelmező rendelkezések fejezetében foglaltak irányadók.

## A kollégiumok vezetői

* 1. **Egyetemi kollégiumvezető**
     1. Az Egyetem által üzemeltetett kollégiumok vezetését és irányítását az Egyetemi Kollégium vezetője látja el.
     2. A 6.1.1. pontban meghatározott feladat kiterjed:

1. a kollégiumok oktatási-nevelési, valamint a gazdálkodási, működtetési és üzemeltetési feladatai ellátásának koordinálására;
2. a kollégiumi felvételi eljárás koordinálására;
3. az Egyetem kollégiumi szolgáltatási stratégiájának kidolgozásában történő közreműködésre, valamint a kapcsolódó rövid-, közép és hosszú távú tervek megalkotására;
4. a hallgatók közösségi életével, a kollégiumi bentlakáshoz kapcsolódó szakmai és szabadidős tevékenységgel összefüggő feladatok szervezésére, fejlesztésére és koordinálására;
5. az országos szakmai szervezetekkel és más egyetemekkel történő kapcsolattartásra;
6. a nemzetközi hallgatók kollégiumi elhelyezésének biztosítására a kollégiumi kapacitás függvényében.
   * 1. Az Egyetemi kollégiumvezető a 6.1.2. pontban meghatározott feladatai mellett:
7. irányítja és szervezi az Egyetemi Kollégium munkáját, különös tekintettel a szervezeti  
    egység működtetésére;
8. véleményt nyilvánít, és javaslatot tehet a tagkollégiumokat érintő kérdésekben;
9. hatás- és illetékességi körén belül gondoskodik a szabályzatokban foglaltak  
    betartásáról, javaslatot tesz az esetleges módosításokra;
10. hatásköre, utasítási és ellenőrzési jogköre kiterjed az  
     a közvetlen irányítása alatt álló munkavállalók munkafolyamatainak szervezésére, módosítására;
11. feladatai végrehajtása érdekében egyeztet a Gazdasági Igazgatóság alá tartozó szervezeti egységekkel, továbbá információt kérhet tőlük;
12. felelős a tevékenységi körébe tartozó területen a vezetői ellenőrzés folyamatos  
     gyakorlásáért;
13. tagja a Kollégiumi Felvételi Bizottságnak, illetve ellátja annak elnöki teendőit;
14. az egyetemi költségvetés készítésének szabályozott rendje szerint előkészíti a  
     Egyetemi Kollégium és tagkollégiumok éves költségvetési tervét;
15. koordinálja az Egyetemi Kollégium számára rendelkezésre bocsátott anyagi és  
     pénzügyi eszközök gazdaságos és szabályszerű felhasználását;
16. együttműködik a tagkollégiumokban működő Kollégiumi Bizottságokkal,;
17. jogosult az Egyetem hallgatóira vonatkozó fegyelmi szabályok szerint fegyelmi  
     eljárást kezdeményezni;
18. feladatainak ellátása során a feladatban érintett vezetőkkel, munkavállalókkal  
     egyeztet;
19. tevékenységéről rendszeresen beszámol a Létesítményüzemeltetési és Műszaki Központ vezetőjének;
20. ellátja azokat a feladatokat, amelyeket jogszabály vagy egyetemi szabályzatok  
     számára meghatároznak, valamint amelyekkel a közvetlen vezetője megbízza;
21. biztosítja a feltételeket a tevékenységét érintő külső és belső ellenőrzések  
     végrehajtásához, az ellenőrzések által feltárt hiányosságok megszüntetése érdekében  
     intézkedéseket kezdeményez;
22. értékeli az irányítása alá tartozó kollégiumvezetők teljesítményét, javaslatot tesz javadalmazásukra;
23. felelős a szakterületén észlelt szabálytalanságok feltárásáért, dokumentálásáért,  
     megelőzéséért, a szükséges intézkedések megtételéért;
24. gondoskodik az Egyetemi Kollégium éves munkájáról szóló beszámoló előkészítéséről;
25. A Kollégiumi Szabályzat és az ahhoz kapcsolódó rektori utasítások és egyéb dokumentumok naprakészen tartása, módosításainak előkészítése, koordinálása.
    1. **Kollégiumvezető** 
       1. A kollégiumvezető feladat- és hatásköre:
26. ellenőrzi a tagkollégium munkatársainak munkavégzését;
27. együttműködik a tagkollégiumban működő Kollégiumi Bizottsággal;
28. a hatáskörébe tartozó tárgykörökben véleményezési és javaslattételi jogot gyakorol;
29. gondoskodik az kollégium ügyrendjében foglaltak betartatásáról, javaslatot tesz az esetleges módosításokra;
30. részt vesz a kollégiumokat érintő adatszolgáltatások előkészítésében;
31. tevékenységéről meghatározott rend szerint beszámol az egyetemi kollégiumvezetőnek;
32. ellátja mindazokat a feladatokat, amelyeket jogszabály vagy egyetemi szabályozó dokumentum által meghatározott feladatokat, továbbá amelyekkel az egyetemi kollégiumvezető megbízza;
33. együttműködik a kollégiumi ingatlanok üzemeltetési feladatainak ellátásában a  
     Létesítményüzemeltetési és Műszaki Központ illetékes munkatársaival;
34. felelős a naprakész lakónyilvántartás vezetéséért;
35. az adott kollégiumi épületre vonatkozó házirend naprakészen tartása, módosításainak előkészítése, koordinálása.
    1. **Egyéb vezetők**

A kollégiumok működését a Létesítményüzemeltetési és Műszaki Központhoz tartozó egyetemi kollégiumvezető összefogja és koordinálja.

* 1. **Együttműködés más szervezetekkel**

A kollégiumok működését érintő kérdésekben az Egyetem együttműködik az Egyetemi Hallgatói Önkormányzattal, szükség esetén felveszi a kapcsolatot és együttműködik az Egyetem egyéb szervezeteivel.

1. **rész**

# A kollégiumok szervezeti felépítése, irányítása és működése

## Kollégiumi Felvételi Bizottság (KFB)

7.1. Az egyetemi Kollégiumi Felvételi Bizottság összetételét, feladat- és hatáskörét a HKR rögzíti.

## Kollégiumi Bizottság (továbbiakban: KOB)

* 1. A KOB tagkollégiumi szinten működő bizottság, amely az adott tagkollégiumban lakó hallgatók érdekképviseletét látja el.
  2. A KOB tagjai: a KOB választási szabályzata alapján a lakógyűlés által megválasztott kollégiumi jogviszonnyal rendelkező hallgatók (7 fő). A KOB tagjainak választására vonatkozó részletes szabályokat a szabályzat 1. számú melléklete tartalmazza.
  3. A KOB feladat- és hatásköre:
* kidolgozza az éves munkatervét, melynek teljesítéséről a lakógyűlésnek számol be a tanév szorgalmi időszakának végéig;
* aktívan részt vesz az Egyetem által meghatározott kollégiumi célok megvalósításában;
* gondoskodik a házirend betartatásáról a kollégiumi jogviszonnyal rendelkezők körében;
* segíti a kollégiumi programok sikeres lebonyolítását;
* a kollégiumban zajló események, történések figyelemmel kísérése, valamint a kollégiumi jogviszonnyal rendelkezők érdekeinek képviselete a kollégium vezetése előtt;
* hatékony együttműködés kialakítása a kollégium vezetésével, az Egyetemi Hallgatói Önkormányzattal és a hallgatói szervezetekkel;
* elkészíti az ügyrendjét;
* véleménynyilvánítási jogkört gyakorol a kollégistákat érintő kérdésekben;
* képviselőt delegál a Kollégiumi Felvételi Bizottságba (KFB).

## Lakógyűlés

* 1. A kollégium lakóinak legfőbb tanácskozó és érdekegyeztető szerve az adott kollégiumi épület lakógyűlése. Szavazati jogú tagja az adott tagkollégiumban kollégiumi jogviszonnyal rendelkező hallgató.
  2. A lakógyűlés feladat és hatásköre:
* összegyűjti az adott kollégiumi épületben kollégiumi jogviszonnyal rendelkező hallgatók észrevételeit, igényeit és ezeket továbbítja a Kollégiumi Bizottság részére;
* javaslatot tesz az adott kollégiumi működéssel kapcsolatos kérdésekben;
* szavazati jogú tagjai közül megválasztja a tagkollégium Kollégiumi Bizottságának tagjait.
  1. A lakógyűlés az üléseit elektronikus úton tartja, határozatait az erre kijelölt felületen egyszerű szótöbbséggel hozza meg.
  2. A lakógyűlés állandó meghívottjai:
* a Létesítményüzemeltetési és Műszaki Központ vezetője/delegáltja,
* az egyetemi kollégiumvezető,
* az adott tagkollégium kollégiumvezetője.
  1. A lakógyűlésről a tanácskozás lényegét, valamint a hozott határozatokat tartalmazó jegyzőkönyvet kell készíteni, melyet a gyűlést levezető elnök, a kollégiumvezető és az ülésen részt vevő egy kollégista ír alá, mint hitelesítő.

1. **rész**

# A kollégiumi elhelyezés szabályai

## Kollégiumi elhelyezés

* 1. Az Egyetem a jogszabályi rendelkezésekre figyelemmel biztosít kollégiumi elhelyezést hallgatói számára.
  2. A tagkollégiumok ápolják és fejlesztik a kollégiumi hagyományokat, az egyetemi képzéshez kapcsolódóan szerepet vállalnak a hallgatók szakmai felkészítésében. A kollégiumi munkát úgy szervezik, hogy azzal segítsék a hallgatói egyéniség sokoldalú fejlődését. A kollégiumok segítik a hallgatói öntevékenység kibontakozását, továbbá a közéletiségre való nevelést. A tagkollégiumok:
  3. lakhatást biztosítanak a kollégiumi jogviszonnyal rendelkező hallgatók számára,
  4. biztosítják a jogszabályban előírt működési feltételeket,
  5. rendelkezésre álló eszközeik és működési rendjük révén elősegítik a hallgatók tanulmányainak zavartalan folytatását,
  6. segíti az értelmiségivé válás folyamatát, az értékteremtő, alkotó létforma kialakítását,
  7. keretet biztosítanak a művelődés, a szabadidő tartalmas eltöltése számára,
  8. lehetőséget biztosíthatnak a hallgatók tehetséggondozására, képességeik fejlesztésére, valamint támogatják az e célból létrejött kollégiumi öntevékeny csoportokat, klubokat, hallgatói kezdeményezéseket.
  9. A kollégiumi férőhelyek komfortfokozataik alapján meghatározott kategóriákba tartoznak. A Kormányrendelet alapján a férőhelyek kategóriába sorolását és az egyes kategóriákhoz tartozó kollégiumi díjakat a HKR melléklete tartalmazza.
  10. A kollégiumok férőhelyeinek felosztását és a hasznosítási célját (hallgatói, szakkollégiumi, külföldi-magyar, oktató, vendég stb.) a vonatkozó rektori utasítás tartalmazza.
  11. A 10.4. pont alá tartozó időszakban a nyári hasznosítás során előnyben kell részesíteni az Egyetemmel hallgatói jogviszonyban álló hallgatót.
  12. A kollégiumokban fizetendő egyéb, a HKR-ben nem szabályozott díjakat a vonatkozó rektori utasítás tartalmazza.

## A kollégiumi jogviszonnyal összefüggő szabályok

* 1. **Kollégiumi jogviszony létesítése**
     1. A kollégiumokba történő elhelyezés pályázat útján nyerhető el. Pályázatot nyújthat be az a hallgató, aki felvételt nyert, vagy aki hallgatói jogviszonyban áll az Egyetemmel.
     2. Nem jogosult kollégiumi elhelyezésre az a hallgató, aki nem iratkozott be a következő félévre.
     3. A kollégiumi felvételi kérelem benyújtása és a pályázatok elbírálása elektronikusan, az erre szolgáló kérvénykezelő felületen történik. A tagkollégiumi felvételi kérelemről az Egyetem határozatot hoz.
     4. A kollégiumi elhelyezés az adott tanévre szól. A tagkollégiumi jogviszony a beköltözéssel jön létre.
     5. A kollégiumi felvételi eljárás részletes szabályairól külön rektori utasítás rendelkezik.
     6. A kollégiumi férőhely elfoglalásának, használatának, felmondásának, díjfizetésének részletszabályait, valamint a kollégisták együttélési szabályait a központi kollégiumi házirend és a tagkollégiumi kiegészítő házirendek szabályozzák.
     7. A kollégiumi felvételi eljárás végleges eredményhirdetése után a kollégiumban fennmaradó szabad férőhelyeket a várólistáról kell feltölteni.
  2. **Kollégiumi jogviszony megszűnése**
     1. A kollégiumi jogviszony:

1. a felvételről szóló döntésben megjelölt határidő lejártával,
2. a hallgatói jogviszony megszűnésével, illetve szünetelésével,
3. a tagkollégiumból kizáró fegyelmi határozat jogerőre emelkedésének napján,
4. ha a hallgató kollégiumi elhelyezését fizetési hátralék miatt − a hallgató eredménytelen felszólítása és szociális helyzetének vizsgálata után – az Egyetem megszünteti, a megszüntetésről hozott döntés jogerőre emelkedésének napján,
5. ha a hallgató kollégiumi jogviszonyáról írásban lemond, a nyilatkozatban megjelölt napon,
6. ha a hallgatót másik kollégium átvette, az átvétel napján.

## A kollégiumi jogviszonnyal rendelkező hallgató jogai és kötelezettségei

* 1. A kollégista joga:

1. igénybe venni a kollégium szolgáltatásait, valamint a kollégium által biztosított tanulmányi, szakmai-tudományos, művelődési, szórakozási és sportolási lehetőségeket;
2. részt venni a kollégiumi rendezvényeken;
3. használni a számára kijelölt férőhelyet, valamint a közös helyiségeket a kollégiumi házirend szabályainak betartásával;
4. az adott kollégiumi épület lakógyűlésén szavazati jogú tagként részt venni;
5. a kollégium illetékes szerveihez, vezetőihez kérdéssel fordulni;
6. jelen Szabályzat, a kapcsolódó házirendek és a vonatkozó tűz-és balesetvédelmi szabályok keretein belül, saját lehetőségeihez mérten, a tanulás és pihenés feltételeit számára legjobban biztosító körülményeket megteremteni önmaga és lakótársai számára;
7. térítés nélkül szobájában vendéget fogadni 7 óra és 23 óra között;
8. a házirendben és a kapcsolódó rektori utasításban meghatározott módon, térítés mellett jogosult a szobájában vendéget fogadni 23 óra és 7 óra között.
   1. A kollégista köteles:
   2. az egyetemi kollégiumi szabályzatot, a kollégiumi bentlakási feltételeket, házirendet és az Egyetem tűz- és munkavédelmi utasítás kollégiumokra vonatkozó előírásait, valamint a közegészségügyi és más hatósági előírásokat betartani;
   3. az Egyetem és a kollégium jó hírnevét megőrizni;
   4. a rábízott vagy az általa használt eszközöket rendeltetésszerűen – teljes anyagi felelősség mellett - használni, megőrizni;
   5. szobáját rendezetten és tisztán tartani,
   6. a kollégiumi elhelyezéssel összefüggő alap- és többletszolgáltatásért rögzített díjat megfizetni;
   7. hallgatói jogviszony változását haladéktalanul bejelenteni az illetékes kollégiumvezetőnek;
   8. be- és kiköltözési adminisztrációs kötelezettségeinek eleget tenni;
   9. az Egyetem tulajdonában lévő kollégiumi berendezési tárgyakban és az ingatlanban okozott kárt megtéríteni az Nftv., valamint a HKR fegyelmi és kártérítési szabályai szerint.
9. **rész**

## Záró rendelkezések

## Hatálybalépés és vegyes rendelkezések

* 1. A rektor gondoskodik arról, hogy jelen szabályzatot az Egyetem oktatói, kutatói, egyéb munkavállalói, valamint hallgatói megismerhessék.
  2. A Budapesti Gazdasági Egyetem Kollégiumi szabályzatát az Egyetem Szenátusa a 2024. január 26-i ülésén a 2023/2024. tanévi (I. 26.) 39. számú határozatával elfogadta.
  3. Jelen szabályzat 2024. február 01. napján lép hatályba, amellyel egyidejűleg hatályát veszti a Budapesti Gazdasági Főiskola 2007. február 01. napján hatályba lépett és azóta többször módosított Kollégiumi Működési Szabályzata.
  4. A jelen szabályzatban hivatkozott házirendek a szabályzat részét képezik azzal, hogy jelen szabályzat felhatalmazást ad a gazdasági igazgató részére, hogy azokat külön szenátusi jóváhagyás nélkül módosítsa.

Budapest, „időbélyeg szerint.”

Prof. Dr. Heidrich Balázs s. k.

rektor

Budapesti Gazdasági Egyetem

# 1. számú melléklet

## A Kollégiumi Bizottság tagjainak választására vonatkozó szabályok, eljárási rend

**1. A Kollégiumi Bizottság** **tagjait** a közvetlen demokrácia elve alapján választják. Ennek értelmében mindenki választó és választható, amennyiben kizáró ok (fegyelmi határozat bármelyik fokozata) nem áll fenn személyével szemben.

**2. A KOB tagjainak mandátuma két évre szól.**

Amennyiben a KOB létszáma tanév közben a teljes létszám (7 fő) 75%-a alá esik, a KOB köteles 8 munkanapon belül összehívni a Választási Bizottságot.

**3. A Választási Bizottság tagjai:**

a) A Kollégiumi Bizottság elnöke,

b) A kollégiumvezető,

c) A Kollégium lakói által emeletenként választott 1-1 fő.

A Választási Bizottságnak nem lehet tagja olyan hallgató, aki jelölt a KOB választáson.

**4. A Választási Bizottság feladata**

A szavazás meghirdetése, lebonyolítása és a szavazás eredményének közzététele. A szavazás lebonyolítására kijelölt napon minimum 24, maximum 48 órát kell megjelölni.

**5. A szavazás menete:**

Szavazni elektronikus úton lehet a CooSpacen.

Csak az a hallgató szavazhat, aki a szavazás időszakában kollégiumi jogviszonnyal rendelkezik.

Elektronikus úton történő szavazás módja:

A Választási Bizottság összegyűjti a pályázók anyagát, melyet a kollégium online felületén elérhetővé tesz a kollégisták számára, a választást megelőző 5. napon. Max. 48 óra adható meg szavazási időszakra.  
A választás kezdő időpontjától a CooSpacen a kollégiumi jogviszonnyal rendelkező kollégisták leadhatják szavazatukat a kiírásban megjelölt feltételekkel (létszám, határidő).

**6. A szavazatszámlálás menete**

A CooSpace a szavazási időszak végén megállapítja, hogy hányan vettek részt a szavazáson, s milyen eredmény született. Ennek eredményét a Választási Bizottság tagjai megismerik.

A szavazás akkor tekinthető érvényesnek, ha az a kiírásnak megfelelt és a hallgatók 50%+1 fő szavazott. Ellenkező esetben a szavazást 24 órán túl, de 5 munkanapon belül meg kell ismételni.

A KOB tagjává azok a jelöltek válnak, akik sorrendben a legtöbb szavazatot kapták.

Szavazategyenlőség esetén a Választási Bizottság új választást ír ki, az érintett posztra vonatkozóan. Ebben az esetben a választásra az általános szabályok az irányadók.

A szavazók bármely tagja kifogást nyújthat be a szavazás ellen, annak lezárultát követő 24 órán belül. A kifogást írásban kell a Választási Bizottsághoz benyújtania. A kifogás elbírálása a Választási Bizottság hatásköre.